Miles Routledge

Si Miles Routledge (isinilang sa taong 1999), kilala din bilang Lord Miles, ay isang magaaral sa kolehiyo at manlalakbay na nakilala sa mga serye ng birtuwal na talaarawan patungkol sa opensiba ng Taliban noong 2021 sa bansang Apganistan.

Talambuhay 
Si Routledge ay nag-aral sa kursong pisika sa Unibersidad ng Loughborough sa Reyno Unido. Sa taong 2021, siya ay naninirahan sa lungsod ng Birmingham sa Inglatera. Siya'y naging interesado sa "pagpunta sa mga pinakamasamang lugar sa mundo" pagkatapos ng kanyang pagpunta sa Chernobyl noong 2019.

Paglalakbay patungo at paglikas mula sa Apganistan 
Noong Marso 2021, nagsimula ang kanyang plano na lumakbay sa Apganistan. Kasama sa kanyang paghahanda ang kanyang pagbitbit ng isang GPS tracker na may SOS button. Sinsasalaysay niya ang kanyang biyahe sa kanyang mga kasamahan gamit ang isang pahina sa Facebook at nagsulat siya ng isang awtomatikong mensahe upang ipaalam sa kanyang mga kaibigan na namatay siya sa kalagitnaan ng biyahe kung wala siya para pigilan ang paglalathala nito.

Noong Agosto 13, dumating si Routledge sa Kabul, kabisera ng Apganistan mula sa bansang Turkey. Bagama't ang opensiba ng Taliban noong panahong iyon ay hinulaang hindi makakarating sa lungsod sa loob ng ilang buwan, inirerekomenda pa rin ng Tanggapang Panlabas, Sampamahalaan at Kaunlaran ng Reyno Unido na huwag pumunta sa nasabing lugar.

Gayunpaman, noong Agosto 15, ang lungsod ng Kabul ay mabilis na sinakop ng puwersang Taliban. Gumamit si Routledge ng mga platapormang pangmadla gaya ng 4chan, Facebook, at Twitch upang ipahayag na siya ay "nasa alanganin." Ipinahayag din nito na "ang Pasuguan ng Reyno Unido sa Kabul ay hindi tumtuugon sa kanyang mga tawag sa telepono o e-mail, at handa siyang mamatay." Nang maglaon, nakahanap siya ng masilungan sa isang safe house. Noong Agosto 16, sinabi ng isang tagapagsalita para sa Ministro ng Tanggapang Panlabas, Sampamahalaan at Kaunlaran na sinusubukan nilang makipag-ugnayan kay Routledge upang bigyan siya ng tulong. Sa parehong araw, sinabi rin ni Routledge na inaasahan siya na umalis sa panahon ng isang emerhensiyang paglikas at maraming putok ng baril at tunog ng mga helicopter na lumilipad patungo sa paliparan sa lansangan. Inilikas si Routledge noong Agosto 17, 2021 papuntang Dubai sakay ng isang eroplanong pang-transportasyon ng hukbong panghimpapawid ng Britanya.

Paglalakbay sa Aprika 
Noong Disyembre 2021, nagtungo si Routledge sa bansang Timog Sudan at idinodokumento niya ang kanyang paglalakbay sa Twitter.

Mga sanggunian 

Mga British
Mga manlalakbay
Ipinanganak noong 1999